KBANK เตรียมสำรองเงินสดช่วงเทศกาลปีใหม่นี้บริการในสาขา-ตู้ ATM มูลค่ากว่า 32 ล้านบาท
KBANK เตรียมสำรองเงินสดช่วงเทศกาลปีใหม่นี้ บริการในสาขา-ตู้ ATM มูลค่ากว่า 32 ล้านบาท
20 ธ.ค. 2559

ธนาคารกสิกรไทย จำกัด (มหาชน) หรือ KBANK ระบุว่า ธนาคารเตรียมสำรองเงินสดสำหรับให้บริการในสาขาและเครื่องเอทีเอ็ม เพื่อรองรับการใช้จ่ายช่วงวันหยุดยาวในเทศกาลปีใหม่ 31 ธันวาคม 2559-3 มกราคม2560 รวมทั้งสิ้น 32,000 ล้านบาท
โดยแบ่งเป็นการสำรองเงินสดผ่านช่องทางสาขา จำนวน 11,000 ล้านบาท โดยเป็นเงินสำรองสำหรับสาขาในเขตกรุงเทพฯ จำนวน 4,400 ล้านบาท และสาขาในเขตภูมิภาคจำนวน 6,600 ล้านบาท
สำหรับการสำรองเงินสดเพื่อเครื่องเอทีเอ็ม (K-ATM) ที่มีอยู่จำนวนกว่า 8,900 เครื่องทั่วประเทศ เป็นจำนวนทั้งสิ้น 21,000 ล้านบาท แบ่งเป็นการสำรองเพื่อบรรจุเครื่องเอทีเอ็มในเขตกรุงเทพฯ จำนวน 10,000 ล้านบาท และเอทีเอ็มในเขตภูมิภาคจำนวน 11,000 ล้านบาท
ทั้งนี้ยอดสำรองเงินสดผ่านสาขาในปีนี้จะไม่แตกต่างไปจากปีที่แล้ว ส่วนยอดสำรองเพื่อเครื่อง ATM จะสูงกว่าปีที่แล้วประมาณ 5-6 % เนื่องจากแนวโน้มการใช้โดยเฉลี่ยในปีนี้สูงขึ้นจากปีก่อน